Harmooniline minoor

asteintervallc-mollVIII = IOktavcVIISuur septimhVIVäike sekstasVPuhas kvintgIVPuhas kvartfIIIVäike tertsesIISuur sekunddIPriimc
pisi|72px|Harmooniline minoor
Harmooniline minoor ehk harmoonilismoll on minoorne altereeritud helirida, mille tunnuseks on võrreldes loomuliku minooriga kõrgendatud VII (7.) aste (juhtheli). Kõrgendatud VII astme tõttu on dominantkolmkõla mažoorne.

Harmoonilise minoori kõrgusastmik on toonide vahekaugustega terve - pool - terve - terve - pool - poolteist - pool.

                                     1 - ½ - 1 - 1 - ½ - 1½ - ½
 harmooniline minoor c-st (c-moll) c   d   es  f   g   as   h    c
 harmooniline minoor a-st (a-moll) a   h   c   d   e   f    gis  a

pisi|left|Harmooniline minoor

Helirea moodustab viiest kõrvutiasetsevast astmest koosnev pentahord (a, h, c, d, e) ja sellega ühise heliga (e) seotud neljast astmest koosnev tetrahord (e, f, gis, a).

Harmooniline minoor erineb harmoonilisest mažoorist ainult III astme poolest.
 c, d, es, f, g, as, h, c (harmooniline minoor)
 c, d, e, f, g, as, h, c (harmooniline mažoor) 

Intervallid harmoonilises minooris
Harmoonilise minoori kõrgendatud VII astme tõttu tekivad iseloomulikud intervallid:
suurendatud sekund VI astmelt
vähendatud septim VII astmelt
suurendatud kvint III astmelt
vähendatud kvart VII astmelt

Vaata ka
Diatooniline helirida

Kategooria:Helikõrgus